قال مكتب الاتصالات فالرئاسة بالبرازيل، اليوم الخميس، بللي وزير الاتصالات فابيو واجنجارتن، اللي كان تلاقا الرئيس الميريكاني دونالد ترامب، تقاس بفيروس “كورونا”، بعد ما دار التحليلة ديال الفيروس المرة الثانية. وحط الوزير اللي ضربو “كورونا” تصويرة ليه مع ترامب فموقع “أنستكَرام”، من بعد ما دار زيارة لميريكان فالسيمانة اللي فاتت. وعلمات البرازيل ميريكان بأصابة الوزير، باش يتم اتخاذ الإجراءات الضرورية الاحترازية باش يحافظو على صحة رئيس ميريكان. وكان ترامب قال فتصريح للصحافة بللي هو كاع مادار التيست د”كورونا”، حيت ماظهرات عليه حتى شي أعراض، وقال “بلاش من هذشي، أنا فصحة مزيانة”. 
البرازيل علنات إصابة وزير دار اجتماع مع ترامب بفيروس “كورونا”